Everlasting Love

"Everlasting Love" הוא שיר שנכתב על ידי באז קייסון ומק גיידן, אשר במקור היה להיט של רוברט נייט בשנת 1967 ומאז הוקלט פעמים רבות על ידי מבצעים שונים. הגרסה הידועה ביותר הוקלטה על ידי להקת Love Affair. גרסאות ידועות נוספות הוקלטו על ידי טאון קרייארס (Town Criers), רייצ'ל סוויט ורקס סמית', קארל קרלטון, סנדרה, U2 וגלוריה אסטפן. הגרסה המקורית של "Everlasting Love" הוקלטה על ידי נייט בנאשוויל, כאשר קייסון וגיידן ניסו להפיקו בסגנון מוטאון המזכיר את הפור טופס ו-The Temptations . השיר בהקלטת נייט יצא לאור כסינגל והגיע למקום ה-13 במצעד האמריקאי ב-1967. מאוחר יותר, בביצועים נוספים, השיר הגיע שלוש פעמים ל-40 השירים בראש מצעדים שונים בארצות הברית, המוצלח ביותר בביצועו של קרל קרלטון, שהגיע למקום ה-6 ב-1974. ביצועים בעלי הצלחה מתונה יותר נוצרו על ידי הצמד רקס סמית' ורייצ'ל סוויט (מספר 32 ב-1981) וגלוריה אסטפן (מס' 27 ב-1995).

בבריטניה, "Everlasting Love" זכה לגרסת כיסוי על ידי להקת Love Affair, הגיע למקום הראשון במצעד הבריטי בינואר 1968 וקיבל חשיפה גדולה מביצועו המקורי של רוברט נייט. בשנת 1968 גרסת כיסוי של הלהקה האוסטרלית Town Criers הגיע למקום השני במצעד האוסטרלי. בשנות ה-90 הגיע "Everlasting Love" ל-20 המובילים בבריטניה שלוש פעמים באמצעות רימייקים של Worlds Apart (מספר 20 ב-1993), גלוריה אסטפן (מס' 19 ב-1995) ובהצלחה הגדולה ביותר, סינגל שהוקלט למטרות צדקה של צוות השחקנים מסדרת הטלוויזיה הבריטית "Casualty" אשר הגיע למקום ה-5 ב-1998. בשנת 2004, הגרסה של ג'יימי קולום הגיעה בשיאה למקום ה-20. "Everlasting Love" הוא אחד משני השירים היחידים שהפכו ללהיט בין 40 המובילים במצעד בילבורד הוט 100 בשנות ה-60, 70, 80 ו-90 של המאה ה-20 (השני הוא "The Way You Do the Things You Do") והשיר היחידי הפך ללהיט בין 40 המובילים במצעד בבריטניה בשנות ה-60, 70, 80, 90 של המאה ה-20 ובעשור הראשון במאה ה-21.

 גרסת רוברט נייט 
הגרסה המקורית של "Everlasting Love" הוקלטה באולפני הקול של פרד פוסטר בנאשוויל. קולות הרקע בשיר בוצעו על ידי באז קייסון וקרול מונטגומרי.

השיר נכנס לראשונה למצעד בילבורד הוט 100 ב-30 בספטמבר 1967. ב-21 באוקטובר 1967 הוא נכנס לרשימת 40 המובילים במצעד. הוא הגיע לשיאו, במקום ה-13 במצעד, ב-25 בנובמבר 1967 ובשלושת השבועות לאחר מכן ירד בהדרגה עד שיצא מן המצעד. במצעד שירי ה-R&B השיר, בביצועו של נייט, הגיע למקום ה-14. בינואר 1968 ביצועו של נייט שהה שבועיים במצעד הבריטי במקום ה-40. השיר, בביצוע מחודש של נייט, שב למצעד הבריטי באביב 1974 והגיע בשיאו למקום ה-19.

 גרסת להקת Love Affair 
ממוזער|להקת Love Affair בשנת 1968
"Everlasting Love" הוקלט על ידי להקת Love Affair ב-1967. מאף וינווד הפיק את הגרסה המקורית של להקת Love Affair של "Everlasting Love" שהוקלטה באולפני איילנד, אולם גרסה זו לא עוררה עניין אצל חברת התקליטים איילנד. מפיק הביתי של CBS מייק סמית' - לאחר שלא הצליח לעניין את שלו לקוחות קבועים להקת מרמלדה בהקלטת השיר - הפיק גרסה חדשה של השיר עם להקת Love Affair.

ההקלטה השנייה של Love Affair לשיר "Everlasting Love" כללה למעשה רק חבר אחד בקבוצה: הסולן הראשי סטיב אליס שהוביל 40 נגני אולפן אשר יצרו תזמורת בראשות המעבד/מנצח קית' מנספילד בתוספת נגני כלי הקשה וקצב בהם פיטר אהרן (כלי הקשה משולשים), קלם קטיני (תופים), אלן פארקר (גיטרה), ראס סטבלפורד (בס), ומקהלה הכוללת את מדליין בל, קיקי די, לסלי דאנקן וקיי גארנר. השיר הוקלט בשני טייקים. מייק סמית' תירץ את העובדה שחברי להקת Love Affair לא השתתפו בהקלטה לצורך בסיום ההקלטה במהירות ואמר ש"פשוט לא היה זמן ללהקה ללמוד את העיבוד בזמן, אז השתמשנו בנגני אולפן", זאת לאחר שמועד ההוצאה לאור בבריטניה של גרסתו המקורית של רוברט נייט הלך והתקרב.

השיר, בביצוע Love Affair, נכנס לראשונה ל-50 המובילים במצעד הבריטני ב-2 בינואר 1968 ובחודש פברואר עלה למקום הראשון במצעד הסינגלים בבריטניה, שם נותר במשך שבועיים. השיר הגיע ל-20 המובילים במצעד במספר מדינות אחרות באירופה בשנת 1968.

 מצעדים 
מצעדים (1968) מיקום שיא אוסטריה (Ö3 אוסטריה טופ 40) 12 בלגיה (אולטראטופ) 15 בלגיה (Ultratop Wallonia) 31 קנדה (RPM ) 25 הולנד (מצעד 40 ההולנדים) 13 הולנד (100 הסינגלים ההולנדים) 12 ניו זילנד (ניו זילנד ליסנר)Flavour of New Zealand, 5 April 1968 4 נורווגיה (VG-lista) 6 שווייץ (המצעד השווייצרי) 6 מצעד הסינגלים הבריטי (OCC) 1 מערב גרמניה (Media Control) 12

 נתוני מכירות 

 גרסתה של סנדרה 
הזמרת הגרמנייה סנדרה הוציאה גרסת כיסוי ל-"Everlasting Love" ב-1987 בתור הסינגל המוביל מאלבום הלהיטים הראשון שלה . את גרסתה הקליטה בהשראת הגרסה של Love Affair; היא אמרה על השיר: . עם זאת, עבור העיבוד המחודש שלה לשיר, סנדרה השתמשה במילים של הגרסה משנת 1981. הגרסה שלה הופקה על ידי בן זוגה, מיכאל קרצו.

 רקע והצלחה 
גרסתה של סנדרה הפכה ללהיט ביבשת אירופה בסוף 1987 ובתחילת 1988, ודורגה בעשירייה הפותחת בארץ מולדתה גרמניה, כמו גם בשווייץ, אוסטריה, יוון, דנמרק ודרום אפריקה. בגרמניה ובאוסטריה, דורגה הגרסה בחמישייה הפותחת, ובמקום השלושה-עשר במצעד האיירפליי השווייצרי. במצעדי האירופאיים, דורגה במקום השישי במצעד המכירות ובמקום השלושים-ארבעה במצעד ההשמעות. בממלכה המאוחדת, השיר הגיע במקור למקום השמונים-ושמונה בלבד.

הוא נרכש לאחר מכן על ידי פיט ווטרמן, שהוציא אותו מחדש בתור "" – ההוצאה המחודשת אירעה בממלכה המאוחדת בקיץ 1988. כתוצאה מכך, זכתה גרסתה של סנדרה להצלחה מחודשת ודורגה מחדש במקום השבעים-ותשעה. עם זאת, הרמיקס של ווטרמן נכנס מחדש למצעד הסינגלים הבריטי בדצמבר 1988 ודורג במקום הארבעים-וחמישה בינואר 1989, בעוד שבגרסתו האוסטרלית, הוא דורג במקום העשרים-ואחד במצעד השירים של אדלייד ובמקום השבעים-ושניים במצעד של המדינה. בארצות הברית, הרמיקס דורג במקום העשרים-ושניים במצעד סינגלי הדאנס המסחריים.

הרצועה הוקלטה מחדש כבלדה לאלבומה של סנדרה משנת 2006, Reflections.

 וידאו קליפ 
את הווידאו קליפ לשיר ביימו דורו (רודי דולזל והנס רוסאכר). הוא מציג את סנדרה והדוגמן האוסטרי רופרט ובר כמאהבים בתקופות שונות של ההיסטוריה העולמית, החל מאדם וחוה שפותו על ידי נחש בגן העדן. לאחר מכן, הם מתחזים לקלאופטרה ומאהבה, ממשיכים, בין היתר, בתור זוג מימי הביניים, אישה שנפרדת מבעלה היוצא למלחמה כחיילת גרנד ארמה בתחילת המאה ה-19, זוג גנגסטרים בין שתי מלחמות העולם, אוהבים משנות ה-40 שחוגגים את סוף המלחמה, היפים וילדי פרחים משנות ה-60, פאנקיסטים משנות ה-70 ובני זמנם משנות ה-80.

הגרסה המורחבת של הקליפ הייתה זמינה רק באלבום הווידאו של סנדרה , שיצא ב-1987. הגרסה הרגילה נכללה באלבום הווידאו , וכן ב-The Complete History משנת 2003. בשנת 2016, הגרסה המורחבת הועלתה לערוץ היוטיוב הרשמי של סנדרה.

 רשימת השמעה 

 מיקומי שיא 

 נתוני מכירות 
אזורהסמכהיחידות שהוסמכו/מכירותבלגיה (BEA)זהב25,000*גרמניה (BVMI)זהב250,000^צרפת (SNEP)כסף250,000** נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד. נתוני מכירות + סטרימינג המבוססים על הסמכה בלבד.

קישורים חיצוניים

 הערות שוליים 

קטגוריה:סינגלים מ-1968
קטגוריה:סינגלים מ-1974
קטגוריה:סינגלים מ-1981
קטגוריה:סינגלים מ-1987
קטגוריה:סינגלים מ-1995
קטגוריה:שירי סנדרה
קטגוריה:שירי גלוריה אסטפן
קטגוריה:שירים באנגלית
קטגוריה:שירים שהופקו על ידי מיכאל קרצו
קטגוריה:שירי אהבה
קטגוריה:בלדות פופ
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת אפיק רקורדס
קטגוריה:סינגלים בהוצאת וירג'ין רקורדס
קטגוריה:סינגלים בהוצאת קולומביה רקורדס
קטגוריה:סינגלים בהוצאת ABC רקורדס
קטגוריה:סינגלים בהוצאת CBS רקורדס